钦定古今图书集成/历象汇编/岁功典/第080卷 > 《春秋繁露》 > 五行五事篇
## 钦定古今图书集成/历象汇编/岁功典/第080卷 > 《春秋繁露》 > 五行五事篇

王者无失谋，然后冬气得，故谋者主冬。冬阴气始盛，
草木必死。王者能闻事审谋虑之，则不侵伐。不侵伐
且杀，则死者不恨，生者不怨。冬日至之后大寒。万
物藏于下，于时暑为贼，故王者辅之以急，断之以事，
水润下也。冬行夏政则蒸，行春政则雷，行秋政则旱，
冬失政，则夏草木不实，霜五谷疾枯。